Goreyê raporê Milletê Yewbîyayeyî, welatê Norveçî rêza yewine de, Swîsre rêza 2. de û Avustralya zî rêza 3. de ca girewte.
RAPORÊ AVERŞÎYAYEYÎYA MERDIMÎ ÇI YO?
Endeksê Averşîyayîşê Merdimî derheqê nîsbetê wendiş û nuştişî, dûştê cuyayîş û dergîya cuye de raporêk o.
Goreyê nê raporo ke hetê Milletê Yewbîyayeyî ra yeno amadekerdişî, no cigêrayîş dûştê averşîyayeyîya welatan û tesîrê ci yê merdiman ser o senîn o, nîşan dano.
Pêro pîya 189 welatan ser o cigêrayîş ameyo kerdene û goreyê nê cigêrayîşî; welatê Norveç, Swîsre, Avustralya, Îrlanda û Almanya bîyî 5 welatê destpêkî. Rêza tewr peyêne ya raporî de welatê Nîjerî yê Afrîka esta. Rapor de babetê perwerde, weşîye, xebate û karkerî, ewleyîya merdiman û sewbîna xeylê babetî ameyî erjnayîş.
Goreyê raporî yeno dîyayene ke merdimî hîna zaf cuyenî, hîna zaf îmkanê wendişî vînenî û ameyeyê înan hîna zêde yo.
